XXIV 
Est ideo manifestum, Brasiliae medicos, qui id agant, ut copiam vege- 
tabilium medicam scientiae rationibus adaptent, ea debere respicere, 
quae per totam Brasiliam inveniantur et quae singulae provinciae pro- 
ferant, quae non. 1n Pharmacopoea Brasiliensi juxta vulgares ubique 
plantas medicas eae ponendae erunt, quae in singulis tractibus sese resti- 
tuunt; in optione vero earum, quae e patria ad usum medicum in 
alias imperii partes transmittendae sunt, maxime curandum erit, ut 
eae modo publici juris fiant, quae illaesis viribus sanandi possunt 
dimitti. Idem valebit de iis, quae ad complementum domestici appa- 
ratus medicaminum ex Europa importentur necesse erit. (Utile hoc et 
eivile opus nec facile nece brevi posse confici, sponte intelligitar. Nam 
si jam in comparatione Europaearum Pharmaeopoearum magnam diver- 
sitatem deprehendimus, qua plantae officinis necessariae lege sunt 
praescriptae, magna in Brasilia ubertas plantarum medicarum facile 
docebit, ibi optionem vix omnium voluntati posse satisfacere. Talis 
electus nisi ex nuntiis prudentium medicorum -et pharmacopolarum per 
omnes imperii partes non poterit bene recteque haberi. Nullum medi- 
camen adoptandum foret, nisi quod accurata providorum hominum 
probatum est examinatione, quo id efficere velim, ut non traditiones 
medicinae domesticae et hominum ineruditorum artifieia, sed sola - 
scientiae experimenta singulorum medicaminum dignitatem constituant. 
In praesentia cireumlatores, quos Curadeiros dicunt, permulta tentant, 
eaque non solum ruri, ubi rari sunt medici, verum etiam in urbibus. 
Quae res ab eruditis Brasiliae medicis et pharmacopolis pro magno 
impedimento ducitur, quo minus praxis medica ad certas regulas possit 
excoli; quo illud modo queat removeri, non hujus loci est decernere. 
At quam hie offero doctis hominibus Brasilianorum medicaminum colle- 
ctionem, ea spero aliquantum me contulisse, ut meta illa quasi propius 
admota videatur oculis; cui opinioni quum unus alterve in Europa et 
Brasilia medicus noluerit refragari, satis mercedis me nmactum esse 
eredam pro opere, quod quidem gratum fuit, ob expectatam humano 
generi utilitatem, sed etiam haud exiguis molestiis conjunctum, quodque, 
paucis foliis coarctatum, multorum annorum fructuosa studia prodit. 
